**مسرحية(الصفقة الرابحة)  
  
الشخصيات:  
المــرشــد: الأستاذ علي  
الفــــراش: عـم محمد  
الطـالب الأول: خــالـد  
والــد الطالب: أبوخـالـد  
الطـالب الثـاني: احــمد  
الـــزبــون:  
والـد الطـالـب:أبو أحـمد  
العــامــــل: بشيــر  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
المشــهد الأول"مكـتـب المـرشـد"  
المرشد: يا عم محمد احضر الطالب "خالد"من الصف الخامس ب.  
عم محمد: حاضر يا أستاذ علي.  
"يدخل الطالب ويرد السلام"  
خالـد: نعم يا أستاذ أنت طلبتني خير إن شاء الله.  
المرشد: "اجلس يا خالد" أنت طالب مجتهد ومن الطلاب المميزين،ولكن لوحظ عليك بعض التقصير في واجباتك وعدم مذاكرتك لدروسك وقد لاحظ مدرسوك تقصيرك.  
خـالد: يا أستاذ أنا أعلم أنني مقصر"ولكن عندي مشكلة وأخجل أقولها للمدرسين".  
المرشد: تكلم يا ولدي فنحن في خدمتك وخدمة زملائك وحل مشاكلكم لكي تنجحوا آخر العام .  
خـالد:ما عندي وقت للمذاكرة…..ووالدي يطلب مني الجلوس في مكتب العقار.  
المرشد: على كل حال هذا خطاب لوالدك ليحضر للمدرسة.  
خـالد: لا يا أستاذ أعفيني … فوالدي مشغول دائما ولن يحضر للمدرسة.  
المرشد: أذهب يا خالد وأنا سأتصرف.  
ثم ينصرف خالد0000المرشد يتصل بالهاتف…  
المرشد: مشغول … أكيد مشغول بالصفقات التجارية.  
يتصل المرشد مرة أخرى..  
المرشد: "الحمدلله رد" .. أبو خالد.."كيف الحال"..أنا المرشد الطلابي..أريدك غدا في المدرسة عندي صفقة رابحة ومكسبها مضمون.  
يدخل أبوخالدويسأل الفراش:أين مكتب المرشد.  
عم محمد:المكتب أمامك.  
المرشد: آهلا أبو خالد "تفضل حياك الله".  
أبو خالد: قلت عندك صفقة رابحة ..ما هي؟ وأرجوك بسرعة..أنا مستعجل.  
ويدق الجوال في جيبة  
أبو خالد: بسرعة يا أستاذ "أنا مشغول".  
المرشد: الصفقة الرابحة أبنك.  
أبو خالد:عسى خير!  
المرشد: أبنك مقصر في واجباته .. وتقاريره كلها ضعيفة.  
أبو خالد : يا أستاذ أنا مشاغلي كثير… الله يحفظهم شطار وينجحون آخر السنة .. وإذا ما نجح هذه السنة ينجح السنة الثانية وعلى مهلهم .  
المرشد: يا أبو خالد نحن وأنتم نتعب ونتحمل من اجل أولادنا لأنهم رجال المستقبل .. ونريد التعاون مع أولياء الأمور ليفوز أبنائنا بالنجاح .  
أبوخالد: إن شاء الله …إن شاء الله … "ثم ينصرف"  
  
المشهد الثاني ( مكتب العقار)  
يفتح الستار…العامل بشير ينظف الطاولة  
بشيــر: اليوم سوق تعبان ..ما في فلوس ..أول في فلوس كثير..اليوم كل نفر امسك فلوس ما في يشتري.  
أبو خالد يدخل ويجلس على الكرسي00000يدخل الزبون ويرد السلام  
الـزبـون: أريد قطعة ارض على شارع الأربعين.  
أبو خالد: موجودة "ويقلب الدفتر" ولكن غالية.  
الزبـون: بكم.  
أبو خالد: بس"مليون ومائتين"  
الزبـون: إذا كانت حسب المواصفات أنا موافق ودلا لتك علي بس أشوفها.  
أبو خالد: إذا توكلنا على الله.  
ويخرج الزبون وينادي أبو خالد"بشير"  
بشـير: نعم عمي إن شاء الله في دلاله كويس .  
أبو خالد: اذهب ونادي خالد يجلس في المكتب .  
يدخل خالد وفي يده كتب   
أبو خالد: اجلس في المكتب أنا خارج مع زبون.  
خـالد: بس أنا عندي واجبات كثيرة.  
أبو خالد يرم الكتب في وجه أبنه   
أبو خالد: اجلس في المكتب واترك الواجبات عنك…أنا ما عندي إلا شهادة رابعة والحمد لله حالي ميسور.  
يبكي خالد ويجلس على الكرسي.  
بشــير: اس فيه أنت يبكي …هذا مكتب فلوس كتير ..أبو حقك كتير فلوس..أنت مخ ما في ..أس فايدة دروس كل يوم قلقل قلقل ما في فايدة …والله أنت مخ ما في … مخ ما في.  
يقفل الستار  
يفتح الستار"أبو خالد جالس علي مكتبه حزين ومعه جاره أبو أحمد  
أبو خالد : اليوم يأبو أحمد خسرت كل ما أملك في صفقة   
أبو أحمد : وحد الله ياأبوخالد وكل شيء يتعوض… والخير في ولدك خالد وهو الصفقة الرابحة إن شاء الله "اليوم نتيجة الأولاد وإن شاء الله ناجحين ".  
أبو خالد : إن شاء الله يجي زبون ونعوض الخسارة:.  
يدخل أحمد وهو فرحان   
أحمــد : أبي..أبي لقد نجحت والحمد لله  
يأخذ أبو أحمد الشهادة  
أبو أحمد : نجحت مبروك يا ولدي وعقبال الجامعة…ما شاء الله التقدير ممتاز   
أحمــد: وحصلت على جائزة الطالب المثالي يا أبي .  
أبو أحمد: تستاهل يا ولدي .. لقد صبرت ونلت.  
أحمــد: هذا بفضل الله ..ثم متابعتك المستمرة لي في المدرسة والبيت ..وتنظيمك لوقتي.  
أبو أحمـد: شكرا لله أولا ثم لمدرسيك الذين علموك وشجعوك حتى حصلت على الامتياز.  
يخرج أحمد وأبوه فرحين…   
أبو خالد ممسكا برأسه …يدخل خالد وهو يبكي …  
خـالـد: لقد رسبت.. يا والدي  
أبو خالد: كيف رسبت؟..أنا مهيء لك كل شيء ..فلوس…وسواق تحت أمرك …والعاب وعندك..كيف رسبت؟.  
خـالـد: بس أنا كنت محتاج لمتابعتك واهتمامك.  
أبو خالد: صحيح يا ولدي أنا كنت مقصر.. وهذه نتيجة كل ولى آمر لا يتابع أبنه في المدرسة والبيت …  
أنا خسرت كل شيء…ومن اليوم أنت الصفقة الرابحة يا ولدي.**